Die wêreld in foto's – 17 Februarie 2020 | Maroela Media
Keiserlike wagte staan gemaskerd in die sneeu by die Gyeongbok-paleis in Seoel, Suid-Korea. Dié paleis was die hooftuiste van die koninklikes tydens die Joseon-dinastie. (Foto: Ahn Young-joon, AP)
'n Afgaanse vlugteling hou 'n banknoot vas in die Kabobayan-vlugtelingkamp in Pesjawar, Pakistan. Ná 40 jaar woon meer as 1,5 miljoen Afgaanse vlugtelinge steeds in die naburige Pakistan. (Foto: Muhammad Sajjad, AP)
Polio-inentings word aan kinders toegedien in Lahore, Pakistan. Die Pakistanse regering het 'n polio-inentingsveldtog geloods in 'n poging om dié siekte onder kinders uit te wis. (Foto: KM Chaudary, AP)
Hardlopers neem deel aan die Kumamoto-kasteelwedloop in dié stad in Japan. Organiseerders van die Tokio-maraton wat op 1 Maart plaasvind, het die aantal deelnemers verminder uit vrees vir die verspreiding van die koronavirus. (Foto: Kyodo News, AP)
'n Kasjmirse Moslemvrou, sigbaar bewoë, toe die hoofpriester 'n relik wat geglo word 'n baardhaar van die profeet Mohammed is, tentoonstel in die buitewyke van Srinagar, Indië. (Foto: Dar Yasin, AP)